ΓΡΑΠΤΗ ΕΡΩΤΗΣΗ E-0238/01

υποβολή: Erik Meijer (GUE/NGL) προς την Επιτροπή

(7 Φεβρουαρίου 2001)

Θέμα: Είδη εξωτικών ζώων: οι Κάτω Χώρες κλείνουν τα σύνορα στις εισαγωγές από άλλα μέρη τηςφηλίου

1. Γνωρίζει η Επιτροπή σχετικά με την αυξανόμενη ζήτηση πιθήκων, μεγάλων παπαγάλων, καλλίφωνων πουλιών, ιγκουάνα, χελωνών, ερπετών και θαλασσίων ειδών ψαριών που προέρχονται από χώρες εκτός της Ευρώπης, εκ μέρους προσώπων που πιστεύουν ότι μπορούν να διατηρήσουν τα ζώα αυτά ως κατοικίδια ζώα;

2. Γνωρίζει η Επιτροπή, ότι μετά από τη σύνθλιψη 440 κινέζικων ριγωτών σκίουρων το 1999, η αεροπορική εταιρεία KLM δεν μεταφέρει πλέον εξωτικά ζώα και αυτός είναι ένας από τους λόγους για τους οποίους η επιχείρηση Aeroground Services του ολλανδικού αεροδρομίου του Schiphol αναγκάστηκε να θέσει τέρμα στις δραστηριότητές της από 1ης Ιανουαρίου 2001;

3. Γνωρίζει επίσης η Επιτροπή ότι από τις αρχές του 2001, η εθνική ολλανδικήπηρεσία ελέγχου των ζώων και των κρεάτων δεν ελέγχει πλέον τις συνθήκες διαβίωσης των ζώων ούτε την μετάδοση των νόσων, αλλά είναιπεύθυνη για την προσωρινήποδοχή των εξωτικών ζώων για την αποστολή τους σε εκτός της Ευρωπαϊκής Ένωσης χώρες με έξοδα τωνπευθύνων για την εισαγωγή τους;

4. Αληθεύουν οι ισχυρισμοί της ολλανδικής οργάνωσης εμπόρων ζώων Dibevo σύμφωνα με την οποία η ευρωπαϊκή νομοθεσίαποχρεώνει τα κράτη μέλη να διατηρήσουν το καθένα τουλάχιστον ένα σημείο ελέγχου για την επικράτειά τους, οπότε οι Κάτω Χώρες δεν τηρούν τηνποχρέωση αυτή εάν καταργηθεί η διηπειρωτική πρόσβαση μέσω του Schiphol αλλά διατηρηθεί ο σταθμός ελέγχου στα εξωτερικά σύνορα στο περιφερειακό αεροδρόμιο του Μάαστριχτ-Άαχεν;

5. Έχει εν τω μεταξύ λάβει η Επιτροπή αίτηση της ολλανδικής κυβέρνησης με στόχο την έναρξη διαδικασίας απόσυρσης της αναγνώρισης του Schiphol ως σταθμού ελέγχου στα εξωτερικά σύνορα για τις εισαγωγές εξωτικών ζώων;

Κοινή απάντηση κας Wallstrm εξ ονόματος της Επιτροπής στις γραπτές ερωτήσεις E-0238/01, E-0239/01 και E-0240/01

(19 Απριλίου 2001)

Η εισαγωγή, στην Κοινότητα, ειδών της άγριας πανίδας και χλωρίδας που απειλούνται με εξαφάνιση,πόκειται στον κανονισμό (ΕΚ) του Συμβουλίου αριθ. 338/97(1) και στον κανονισμό της Επιτροπής (ΕΚ) αριθ. 939/97(2) σχετικά με την εφαρμογή του κανονισμού του Συμβουλίου.

Δυνάμει του άρθρου 12 του κανονισμού (ΕΚ) αριθ. 338/97, τα κράτη μέλη έχουν καθορίσει σημεία εισαγωγής στην Κοινότητα και εξαγωγής από αυτήν(3).

Οι ολλανδικές αρχέςπέδειξαν τα ακόλουθα σημεία εισαγωγής και εξαγωγής ζώντων ζώων (όπως προβλέπει ο εν λόγω κανονισμός):

- Schiphol-Gebouw Cargocentre, Handelskade 130;

- Schiphol-Gebouw WTC, Amsterdam Airport Schiphol;

- Maastricht-Aachen Airport Passagiersafhandeling;

- Maastricht-Aachen Airport Vrachtafhandeling.

Η Επιτροπή δεν κατέστη κοινωνός αλλαγών του ανωτέρω καταλόγου στο πλαίσιο του κανονισμού (ΕΚ) αριθ. 338/97.

Οι εισαγωγές οιουδήποτε ζώντος ζώου ή ζωϊκού προϊόντος επιτρέπονται σε συνοριακά σημεία επιθεώρησης που έχουν εγκριθεί από την Επιτροπή και καταχωρηθεί στην Επίσημη Εφημερίδα. Οι διαδικασίες και οι όροι εισαγωγής έχουν εναρμονιστεί βάσει σειράς Οδηγιών και κανόνων εφαρμογής. Οι κανόνες εισαγωγής για ζώντα ζωϊκά δείγματα που δεν καλύπτονται από ειδική Οδηγία εμπίπτουν στις διατάξεις της Οδηγίας Balai 92/65/ΕΚ(4). Το Γραφείο Τροφίμων και Κτηνιατρικών Υποθέσεων της Επιτροπής διενεργεί επιθεωρήσεις σε όλα τα συνοριακά σημεία επιθεωρήσεων στην Κοινότητα προκειμένου να ελέγχονται τόσο οι εγκαταστάσεις, όσο και οι εκεί ακολουθούμενες διαδικασίες

Η Επιτροπή γνωρίζει για την άρνηση της KLM και ορισμένων άλλων ευρωπαϊκών αερομεταφορέων να μεταφέρουν ζώντα άγρια ζώα και συμμερίζεται τις ανησυχίες για τις συνθήκες διαβίωσης των ζώντων ζώων που εγείρουν οι εν λόγω περιορισμοί. Η Επιτροπήποστηρίζει τη μεταφορά ζώντων ζώων από αερομεταφορείς, τηρουμένων των προτύπων που έχει θεσπίσει, για τη μεταφορά τέτοιων δειγμάτων, η Διεθνής Ένωση Αερομεταφορών (International Air Transport Association IATA).

Το διογκούμενο εμπόριο ειδών άγριων ζώων εξηγείται εν μέρει από την πληρέστερη αναφορά του εμπορίου αυτού εκ μέρους των κρατών μελών τα τελευταία έτη. Για λεπτομερέστερες πληροφορίες σχετικά με τον όγκο του εν λόγω εμπορίου, η Επιτροπή παραπέμπει το Αξιότιμο Μέλος του Κοινοβουλίου στην ετήσια έκθεση της Κοινότητας προς την CITES, η οποία θεσπίστηκε δυνάμει του άρθρου 15 4 α) και β) του Συμβουλίου. Ας σημειωθεί επίσης ότι βάσει των ανωτέρω κοινοτικών κανονιστικών διατάξεων, το εμπόριο παρακολουθείται στενά σε κοινοτικό επίπεδο, ενώ είναι δυνατή η επιβολή περιορισμών στις εισαγωγές όταν και όπου αυτό είναι αναγκαίο. Ως εκ τούτου, το δυνάμει του εν λόγω κανονισμού επιτρεπόμενο εμπόριο είναι σύμμορφο με την αρχή της αειφορίας της άγριας πανίδας και χλωρίδας και παρέχει κοινωνικοοικονομικά κίνητρα για τις αναπτυσσόμενες χώρες ώστε να προαγάγουν την διατήρηση των απειλούμενων με εξαφάνιση ειδών.

Όσον αφορά τις προοπτικές επιβίωσης εξωτικών κατοικίδιων ζώων, ας σημειωθεί ότι σε πολλές περιπτώσεις η φυσιολογική διάρκεια ζωής ενός άγριου δείγματος είναι κατά πολύ συντομότερη από αυτήν ενός αιχμάλωτου δείγματος του ιδίου είδους, δεδομένου ότι το δεύτερο δεν είναι εκτεθειμένο σε αρπακτικά και άλλους κινδύνους της διαβίωσης στο φυσικό τους περιβάλλον. Δυνάμει του άρθρου 9 του κανονισμού (ΕΚ) αριθ. 338/97, οι αρχές των κρατών μελών έχουν την ευθύνη της εξασφάλισης ότι οι έμποροι κατοικίδιων ζώων ενημερώνουν τους αγοραστές άγριων ζώων συντροφιάς για τους τρόπους μέριμνας των ζώων. Τέλος, ο κανονισμός (ΕΚ) αριθ. 338/97 προβλέπει την επιβολή περιορισμών εισαγωγής για τα δείγματα ειδών που χαρακτηρίζονται απόψηλά ποσοστά θνησιμότητας κατά την μεταφορά ή για τα δείγματα ειδών για τα οποία έχει καταδειχθεί η δυσκολία επιβίωσής τους σε συνθήκες αιχμαλωσίας (άρθρο 4 6 γ)). Έχουν επιβληθεί, στην βαση αυτή, ορισμένοι περιορισμοί εισαγωγής, και έχουν δημοσιευθεί σε κανονισμό της Επιτροπής(5).

Λόγω της Ενιαίας Αγοράς έχουν καταργηθεί οι εσωτερικοί μεθοριακοί έλεγχοι και έχουν θεσπιστεί αυστηρότερα μέτρα ελέγχου του εμπορίου στα εξωτερικά σύνορα της Κοινότητας. Η επιβολή αυστηρότερων εμπορικών μέτρων εκ μέρους μεμονωμένων κρατών μελών δεν είναι δυνατή βάσει του κανονισμού του Συμβουλίου. Ωστόσο, τα κράτη μέλη έχουν τη δυνατότητα θέσπισης αυστηρότερων μέτρων σε σχέση με την απαγόρευση κατοχής ορισμένων ζώων. Πάντως, η Επιτροπή θεωρεί ότι οιφιστάμενοι κοινοτικοί κανονισμοί που διέπουν το εμπόριο ειδών της άγριας πανίδας και χλωρίδας παρέχουν τα κατάλληλα μέσα για την διατήρηση και προστασία των προαναφερθέντων ειδών.

(1) ΕΕ L 61 της 3.3.1997.

(2) ΕΕ L 140 της 30.5.1997.

(3) Ανακοίνωση της Επιτροπής, ΕΕ C 356 της 8.12.1999.

(4) Οδηγία 92/65/ΕΟΚ του Συμβουλίου της 13ης Ιουλίου 1992 που καθορίζει τους όρουςγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων, που δενπόκεινται, όσον αφορά τους όρουςγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος A 90/425/ΕΟΚ, ΕΕ L 268 της 14.9.1992.

(5) ΕΕ L 29 της 30.1.2001.